Zlatý fond SME

Klasické diela nielen slovenskej literatúry na

zlatyfond.sme.sk

Minútové večere (ukážka)

Anuše Kejřová

Objavte úžasný svet slovenských a českých ekníh s aplikáciou

Knihy v slovenčine a češtine

Copyright © 2014 Petit Press

Copyright ePub version © 2015 iAdverti

Copyright © 2014 Zlatý fond denníka SME

All rights reserved.

Ďakujeme digitalizátorom: Viera Studeničová, Nina Dvorská, Slavomír Danko, Monika Kralovičová

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácii na http://zlatyfond.sme.sk/dokument/autorske-prava/

ISBN-978-80-559-0067-4

Pôvodná publikácia

Anuše Kejřová. Minútové večere. Nakladateľstvo „Sv. Mikuláš“. Prešov 1925. 45 s.

Bibliografické poznámky

Minútové večere

Rôzné úsporné kuchárske predpisy, hodiace sa menovite pre dobu letnú, úradníčky, učiteľky

Sostavila: A. Kejřová, odborná spisovateľka, em. učiteľka varenia na školách a majiteľka kuchárskej školy.

Prešov 1925

Nakladateľstvo „Sv. Mikuláš“ Prešov, filliálka Pražskej Akciovej Tiskárny

Poslovenčila M. G-ová

Úvod

V dobe letnej býva zvykom v mnohých rodinách, že sa podávajú často večere studené od udenára.

Udenina ale v tejto dobe, menovite pri nastalých väčších horúčostiach, nebýva najchutnejšia, naopak, niekedy aj zdraviu škodlivá.

Pre početnejšiu rodinu býva večera taká často i neúspornou; inakšie sa nasýti rodina čo aj menším kúskom dobre pripraveného mäsa s chutnou omáčkou, knedlíkom, zemiakami alebo i zeleninou!

Teplé večere, ako sa často pripravujú, vyžadujú dlhšiu prípravu a minie sa pri nich mnoho, dnes drahého paliva; mnohé gazdinky pripravujú preto večere už pri obede a potom ich len prihrejú.

Väčšina jedál ale prihriatím trpí na chuti i výživnosti. Týmto rôznym vadám hľadíme vyhnúť prípravou rýchlych, krátkych večerí, ktorých príprava vyžaduje najviac štvrť hodiny; predpisy na také hodia sa výborne i pre úradníčky, učiteľky, pre letné byty atď.

Pri úprave rýchlych mäsitých večerí potrebujeme k podliatiu mäsa slabšiu polievku, čo len i z kostí; keď takej nemáme po ruke, vypomôžeme si hrniečkom vriacej vody, v ktorej rozpustíme Grafovú polievkovú kocku, alebo pridáme do nej lyžičku osvedčeného Grafovho korenia.

Pokrmy mäsité najlepšie a najrýchlejšie pripravíme na leštných oceľových panviciach; pokrmy ale nesmieme nechať na nich ležať, lebo by nám sčernely a dostaly nepríjemnú chuť.

Jestli chceme sporiť, tak namiesto masla alebo sadla upotrebíme dobrého čerstvého margarínu, ktorý nám nahradí maslo; vrele odporúčam margarín „Sana“, ktorý už dlhú dobu používam vo svojej kuchárskej škole a s ktorým som úplne spokojná. Za prídavok k rýchlym večeriam hodia sa výborne Zátkove halušky, väčšie fliačky a makaróny, menovite ale tie na krátko rezané, takzvané Canelony a iné podobné v obchodoch kúpené cesto, ktoré je mnoho lacnejšie ako doma pripravené — hlavná vec je pri tom ale, že to máme pripravené za niekoľko minút.

Kde je zavedený plyn, tam používame pri úprave rýchlych pokrmov plynového variča, ktorý je pravým skvostom modernej kuchyne, lebo varí rýchle, čisto, je vždy prihotovený a varí pomerne najlacnejšie.

Tu upotrebíme vždy variča dvojplamenného — na jednom plameni pripravujeme mäso — na druhom zase prívarok, tak že máme obidvoje zároveň hotové.

Recepty

Rýchlé večere zo sviečkovice

V páde pripravujeme večeru pre početnejšiu rodinu, je výhodnejšie, keď kúpime u mäsiara celú sviečkovicu, menovite ak ju môžeme niekoľko dní na chladnom mieste uschovať. S takýmto väčším kusom mäsa dá sa úspornejšie pracovať a pokrmy na rôzny spôsob pripraviť. Hrubší koniec zo sviečkovice zbavíme blán a loja; loj vypražíme a odrezky dajú sa variť k mäsu do polievky. Zo zvyšného mäsa tu a tam poprerastaného dajú sa upraviť rôzne guláše a i fillét. Z ďalšej čiastky takzvanej opravdovej sviečkovice upravíme rôzne beefsteky atď., ktoré sú nižšie uvedené. Môžeme použiť i ten tenší koniec sviečkovice, k príprave guľáša ktorý je samozrejme o moc chutnejší, lenže sviečkovica musí byt dobre odležaná, v opačnom páde by bol guľáš ako i iné pokrmy z nej pripravené, tvrdý.

1. Guľáš zo sviečkovice

Hrubší koniec sviečkovice rozkrájame na menšie kocky, ktoré primeraným množstvom soli a tlčeného korenia posypeme. Do nádobky dáme na pol kg mäsa, jednu lyžicu masti a necháme v nej zpeniť jednu menšiu na drobno pokrájanú cibuľku; do zpenenej prisypeme štipku dobrej papriky, necháme cibuľku zružovieť a tak vložíme do nej pokrájané mäso, prikryjeme pokrievkou a prudko dusíme asi 15-20 minút. Keď sa šťava z masa vyparí, posypeme ho lyžičkou múky, dobre premiešame, necháme troška popražiť a len teraz podlejeme toľko polievky, aby bolo mäso zakryté. Necháme ešte niekoľko ráz prevrieť, aby omáčka zhustla. Na mise obložíme guľáš knedlou, ryžou, alebo zemiakmi.

2. Pikantný guľáš

Tá istá úprava ako v predpise predošlom, jedine že do omáčky pridáme jednu alebo dve malé, na tenké kúsky rozkrájané kyslé ugorky; necháme niekoľko ráz prevrieť a nesieme na stôl.

3. Guľáš s kaperlatmi

Tá istá príprava ako hore označená, lenže do hotovej omáčky priložíme lyžičku jemne usekaných kaperliat; do omáčky pridá sa kyslá smotana — lebo mlieko, s niečo múkou rozmiešaná a necháme zavrieť.

4. Guľáš na divoko

Tá istá príprava ako v predošlých predpisoch, lenže pri dusení mäsa pridáme ešte jeden menší bobkový list, tri zrnká novieho korenia, päť zrnák čierneho korenia, a štipku tymiánu, potom sa pridá kyslej smotany, s niečo múkou rozmiešanej a niekoľko kvapák citronovej šťavy. Keď je guláš hotový, z omáčky sa mäso vyberie na misu a prevrená omáčka sa naň cez cedák precedí. V páde nám obyčajný guľáš zvýšil od predošlého dňa, alebo od obeda, tak ho týmto spôsobom znovou chutne pripravíme.

5. Guľáš so sardelkami

Pripravíme si guláš dľa prvého predpisu a do hotového pridáme jednu kosti zbavenú, s kúskom masla dobre vymiešanú sardelku a necháme ho prevrieť; upozorňujem, že tento guľáš musíme opatrne soliť, lebo keď pridávame k nemu slanú sardelku, mohol by sa ľahko presoliť.

6. Guľáš s rascou

Tá samá príprava ako pri obyčajnom guľáši, len že pri dusení mäsa pridáme k nemu veľkú štipku rasce (kmín).

7. Guľáš s hribkami

Do nádoby dáme jednu lyžicu masla; keď je zpenené, pridáme 2-3 na tenké kúsky pokrájané, očistené hribky, štipku sekanej zelenej petržlenovej vňati, štipku rasce a necháme huby popražiť; k nim pridáme nakrájané mäso už primerane osolené a tlčeným korením posypané. Prikryté dusíme za potrebného podlievania alebo slabou polievkou, alebo len teplou a polievkovým korením okorenenou vodou asi za 15-20 minút do mäkka; tak mäso poprášime jednou lyžičkou múky, necháme popražiť; podlejeme potrebným množstvom polievky a dáme prevrieť.

8. Guľáš s hribkami so smotanovou omáčkou

Tá istá príprava ako v predošlom predpise, ale do hotovej; omáčky pridáme dľa ľubovôle kyslej smotánky rozmiešanej jednou lyžičkou múky, a niekoľko kvapkami citronovej šťavy, necháme chvíľku povariť.

K takto pripraveným guľášom podáva sa: dusená ryža, pražené zemiaky, varené makaróny, alebo haluštičky.

9. Guláš s vínom

Hrubší koniec sviečkovice pokrájame na kocky a každý kúsok pretiahneme kúskom slaninky. Do nádoby dáme lyžicu masti alebo masla a na nej necháme lyžicu drobno sekanej cibule zružovieť; pridáme štipku sladkej papriky. Tak vložíme dnu osolené a okorenené mäso a za stáleho miešania dusíme ho na prudkom ohni asi 15-20 minút, kým zmäkne; pridáme ešte dve lyžičky kyslého červeného vína a dusíme ešte ďalej asi dve minútky pod pokrievkou. Keď je mäso mäkké, zalejeme ho potrebným množstvom polievky, pridáme vrchovatú lyžicu podrobeného domáceho chleba a necháme ho ešte chvíľku rozvariť. Podávame k nemu buď dusenú ryžu, alebo varené makaróny.

Hrubšie makaróny Zátkovské polámeme na väčšie kusy a dáme ich do vriacej osolenej vody do mäkka uvariť asi za 15-20 minút; doba varenia riadi sa hlavne hrúbkou makarónov a je najlepšie vždy jeden okúsiť, či je už dosť uvarený. Uvarené, mäkké vyberieme na sito, polejeme trochu studenou vodou, dáme na teplú misu, omastíme ich rozpáleným maslom, troška posypeme osmaženými omrvinami a pokladieme okolo mäsa.

10. Beefsteaky

Z čistej sviečkovice nakrájame si potrebné množstvo kúskov asi na dva prsty hrubých. Tieto posolíme, posypeme jemne tlčeným korením, pozorne naklopeme, zaokrúhlime nožom a necháme potom odstáť. K soleniu beefsteaku doporučuje sa soľ jemne mletá, suchá, lebo jestli posolíme obyčajnou kuchyňskou soľou, hrubo mletou, stane sa ľahko, že sú beefsteaky málo alebo veľmi posolené.

Najlepšie je pripraviť si beefsteaky, fillét atď. vždy už z rána; teda osoliť, pokoreniť, naklopať atď. a potom ich nechať na tablici odležať prikryté; pripravujeme ich úplne len potom, keď sme si k nim nachystali zeleninu, zemiaky, knedlík atď., tedy pred samou večerou. Keď pripravujeme viac beefsteakov, vtedy ich smažíme razom na väčšej panvici; menšie množstvo pripravujeme na menšej panvici, lebo na veľkej panvici sa ľahko pripáli menšie množstvo masti. Beefsteaky pripravujeme vždy na oceľových panvičkách, lebo sa chytrejšie prepečú. Pri ich úprave počíname si nasledovne:

Na panvičku dáme potrebné množstvo masla (asi na dva beefsteaky jednu lyžičku) a necháme to dobre rozpáliť; tak dáme doňho tie pripravené, osolené, okoronené poklopané beefsteaky a rýchle ich necháme po jednej strane asi tri minuty opiecť. Rýchle ich obrátime a zase ich necháme asi 3 minuty opiecť. Jestli chceme mať viac vypečenejšie, tak ich musíme počas pečenia nožom pozorne poklepal aby z nich šťava vytiekla a následkom toho sa lepšie prepiekly; v tomto prípade ich pečieme po každej strane asi 5-7 minút. Beefsteaky na anglický spôsob, polosurové, medzi pečením ani nepoklopeme ba ani len vidličkou neprepichneme, lebo šťava musí v nich ostať; beefsteak takto pripravený je po rozkrájení zdnuky polokrvavý. Keď sú beefsteaky upečené, podlejeme ich na panvičke troška polievkou, vyberieme ich na misu, omáčku necháme chvíľku povariť, ochutnáme či je dosť slaná, a ak treba tak ju posolíme. V páde sú beefsteaky správne pripravené, tak omáčka už vlastnou šťavou zhustne, v opačnom páde musíme do nej pridať štipku múky a nechať opatrne prevrieť. Na prostriedok každého beefsteaku položíme jedno sádzané vajíčko obložíme ich praženými zemiakmi, makarónami, dusenou zeleninou, ryžou atď.